Diari Oficial de la Generalitat Valenciana


Sumari del DOGV 4506, del 23-05-2003 (2003/5968)

Informació pública del projecte d'expropiació obra de condicionament de l'antic camí del Mar-Ondara les Marines, tram II. Expedient número 3440.0002/2003.
----------------------------------------------------------------------------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/5968


Organisme emissor
:   Ajuntament de Dénia

Tipus de document
:   Anunci

Informació pública del projecte d'expropiació obra de condicionament de l'antic camí del Mar-Ondara les Marines, tram II. Expedient número 3440.0002/2003. [2003/M5968]
  
L'Ajuntament en Ple, en sessió ordinària celebrada el dia 13 de març de 2003, a reserva dels termes de l'aprovació de l'acta, d'acord amb el que disposa l'article 206 del Reglament d'Organització, Funcionament i Règim Jurídic de les Entitats Locals, va adoptar d'entre altres el següent acord:
  
Punt 7. Aprovació inicial del projecte d'expropiació obra de condicionament de l'antic camí del Mar-Ondara les Marines, tram II i exposició pública.
  
La Comissió Informativa de Planejament Estratègic i Gestió Urbanística, Urbanisme i Obres i Servicis, celebrada el 3 de març de 2003, va emetre el següent dictamen:
  
«Antecedents
  
1. L'adaptació del projecte d'expropiació de les Marines sotmés a informació pública en data 2 d'abril de 1998, i publicat en el Butlletí Oficial de la Província d'Alacant, en data 15 de setembre de 1998, té com a finalitat l'obtenció dels terrenys necessaris per a l'execució de les obres incloses en el projecte de condicionament de l'antic camí del Mar-Ondara-les Marines (Dénia), tram II, redactat per la Conselleria d'Obres Públiques, Urbanisme i Transports (COPUT), el projecte bàsic del qual va ser aprovat definitivament en virtut de Resolució del director general d'Obres Públiques, de data 23 de novembre de 1999.
  
2. La paralització dels tràmits necessaris per a la completa elaboració de l'esmentat projecte d'expropiació ha donat lloc perquè en l'actualitat siga necessària una revisió d'este, per considerar que la seua execució requerix una adaptació prèvia a la legislació aplicable, es a dir, la Llei 6/1998, de 13 d'abril, sobre Règim del Sòl i Valoracions, i s'elabore un nou projecte d'expropiació a l'efecte.
  
Fonaments de dret
  
1. Vist el projecte d'expropiació les Marines elaborat per l'Ajuntament de Dénia redactat d'acord amb el que disposa l'article 202.1 del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
2. Com que l'Ajuntament de Dénia té la potestat expropiatòria i el projecte d'expropiació pretén l'obtenció de terrenys necessaris per a l'execució del projecte redactat per la COPUT, denominat Condicionament de l'antic camí del Mar Ondara-les Marines (Dénia), tram II, el qual també executarà l'obra amb la disposició prèvia dels terrenys afectats.
  
3. Així mateix, la Llei 6/1991, de 27 de març, de Carreteres de la Comunitat Valenciana, disposa en el títol V, que l'aprovació dels projectes bàsics o de construcció de vies públiques, com el projecte de condicionament de l'antic camí del Mar-Ondara les Marines (Dénia), tram II, redactat per la COPUT, el projecte bàsic del qual va ser aprovat definitivament en virtut de Resolució del director general d'Obres Públiques, de data 23 de novembre de 1993, du aparellada la 2la declaració d'utilitat pública i la necessitat d'ocupació dels béns i drets corresponents als fins de l'expropiació?.
  
Vist l'informe jurídic, esta comissió, amb el vot favorable de Miguel Ferrer Marsal i Pepa Font Reus, en representació del Partit Popular, i amb la reserva del vot per al Ple d'Antonio Ortega, en representació del PSPV-PSOE, Mari Carme Selles i Gómez, en representació del Bloc Nacionalista Valencià, i de Pedro Pastor Roselló, en representació de Gent de Dénia, proposa al Ple corporatiu l'adopció del següent acord:
  
Proposta de resolució
  
Primer
  
Aprovar inicialment per l'Ajuntament en Ple el projecte d'expropiació corresponent a l'obra de condicionament de l'antic camí del Mar-Ondara-les Marines (Dénia), tram II, que inclou la relació de propietaris i béns i drets afectats.
  
Segon
  
Sotmetre el projecte esmentat a informació pública, per un termini d'un mes, mitjançant la publicació en el Diari Oficial de la Generalitat Valenciana i en el de la província corresponent així com en un dels periòdics provincials de major circulació, perquè els qui puguen resultar interessats formulen les observacions i reclamacions que estimen convenients, especialment pel que fa a la titularitat o valoració dels seus respectius drets.
  
Tercer
  
Notificar, així mateix, individualment, als qui apareguen com a titulars de béns o drets en l'expedient, mitjançant trasllat literal del corresponent full d'apreciació i proposta de fixació dels criteris de valoració, perquè puguen formular les al·legacions en el termini d'un mes a partir de la data de notificació.»
  
L'Ajuntament en Ple, per unanimitat de tots els seus components, acorda aprovar el present dictamen en tots els seus termes.
  
Als efectes establits en l'article 59.4a de la Llei de Règim Jurídic de les Administracions Públiques i del Procediment Administratiu Comú, es fa constar que este anunci es dirigix a Jaime Vicente Escrivá Pajarón i María Isabel Crespillo Enguix per no ser possible la notificació individualitzada per ignorar-se el lloc de notificació.
  
Contra el present acord, que posa fi a la via administrativa, es pot interposar, potestativament, recurs de reposició, davant el mateix òrgan que l'ha dictat, en el termini d'un mes a comptar des del dia següent a la data de publicació; o bé interposar directament recurs contenciós administratiu, davant el Jutjat Contenciós Administratiu d'Alacant/Tribunal Superior de Justícia de la Comunitat Valenciana, en el termini de dos mesos, comptats a partir de la data de notificació de la present resolució; sense perjuí que puga interposar, si escau, qualsevol altre recurs que estime convenient.
  
D'acord amb el que disposen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa, l'òrgan jurisdiccional competent davant el qual ha d'interposar recurs contenciós administratiu serà:
  
- El Jutjat Contenciós Administratiu d'Alacant quan es tracte d'estes matèries:
  
a) Qüestions de personal, tret que es referisquen al naixement o extinció de la relació de servici dels funcionaris públics de carrera.
  
b) Gestió, inspecció i recaptació dels tributs i altres ingressos de dret públic regulats en la legislació d'hisendes locals.
  
c) Llicències d'edificació i ús del sòl i del subsòl, sempre que el seu pressupost no excedisca de 250 milions de pessetes, així com les d'obertura.
  
d) Declaració de ruïna i ordes d'execució d'obres de conservació, reforma i rehabilitació d'immobles, i
  
e) Sancions administratives, qualssevol quina siga la naturalesa, quantia i matèria.
  
- La Sala Contenciosa Administrativa del Tribunal Superior de Justícia de la Comunitat Valenciana en tots els altres casos.